
Бүген Татарстанга эш визиты белән Бөтенкытай халык вәкилләре җыелышының Даими комитеты Рәисе Чжан Дэцзян килде. “Казан” халыкара аэропортында аны Татарстан Республикасы Президенты вазыйфаларын вакытлыча башкаручы Рөстәм Миңнеханов һәм Татарстан Республикасы Дәүләт Советы Рәисе Фәрид Мөхәммәтшин каршы алды.

Иннополисның шәһәр чикләре – үсәргә тишле шәһәр чикләре билгеләнде. Бу хакта бүген Россия Хөкүмәте Рәисе Дмитрий Медведев Татарстан Республикасы Президенты вазыйфаларын вакытлыча башкаручы Рөстәм Миңнеханов белән ике яклы очрашуда белдерде. Очрашу Иннополис шәһәр иярчене территориясендәге Попов ис. технопарк бинасында узды. Искәртик, Иннополис бүген Дмитрий Медведев, РФ элемтә һәм массакүләм коммуникацияләр министры Николай Никифоров, РФ вице-премьеры Аркадий Дворкович һәм башка рәсми затлар барында тантаналы рәвештә ачылды.

Бүген Россия Федерациясе Хөкүмәте Рәисе Дмитрий Медведев Казанда Иннополис Университетында булды.

Искәртәбез, Дмитрий Медведев Казанга Иннополис инновацион шәһәрен тантаналы ачуда катнашу һәм Модернизация советының чираттагы утырышын уздыру өчен килде.

Татарстан Республикасы Президенты вазыйфаларын вакытлыча башкаручы Рөстәм Миңнеханов, Россия Элемтә һәм массакүләм коммуникацияләр министры Николай Никифоров, РФ Мәгариф һәм фән министры Дмитрий Ливанов һәм башка рәсми затлар озата баруында Дмитрий Медведев Иннополис Университеты бинасын карады, шулай ук Бөтенроссия робототехника олимпиадасында катнашучылар белән сөйләште, олимпиада югары уку йорты территориясендә уза.

Бүген Татарстанда РФ Хөкүмәте Рәисе Дмитрий Медведев катнашында яңа Иннополис шәһәре ачылды. Яңа шәһәр ачылышында, шулай ук, РФ элемтә һәм массакүләм коммуникацияләр министры Николай Никифоров, ТР Президенты вазыйфаларын вакытлыча башкаручы Рөстәм Миңнеханов һәм башка рәсми затлар катнашты.

Бүген Татарстан Республикасы Президенты вазыйфаларын вакытлыча башкаручы Рөстәм Миңнеханов РФ икътисадый үсеш министры урынбасары - Дәүләт мөлкәтенә идарә буенча федераль агентлык җитәкчесе башлыгы Ольга Дергунова белән очрашты. Очрашу ТР Хөкүмәте Йортында узды. Әңгәмә барышында Татарстан Республикасы һәм Росимущество арасындагы хезмәттәшлек темасы күтәрелде.
Рәсми Татарстан